Okresná prokuratúra Dunajská Streda 
Nám. sv. Štefana 1, 929 21 Dunajská Streda 1 	

Sp. zn. : 1 Pv 729/11/2201	Dunajská Streda, 4.9.2013
EEČ : 2-16-147-2013

U Z N E S E N I E

Trestná vec:	obvinený XXXXX  
Zločin:	Nezaplatenie dane podľa § 278 odsek 1 Trestného zákona číslo 300/2005 Zbierky zákonov v znení zákona číslo 59/2009 Zbierky zákonov

Rozhodol: 	prokurátor Okresnej prokuratúry Dunajská Streda
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
            v období od dňa XXXXX do XXXXX vo XXXXX ako zástupca spoločnosti XXXXX, XXXXX, okres Dunajská Streda, nezaplatil splatnú daň k dani z pridanej hodnoty za zdaňovacie obdobie marec 2009 až marec 2011, čím XXXXX Slovenskej republiky ukrátil v celkovej výške XXXXX eur, podľa potvrdenia správcu dane. 

Podľa §216 odsek 2 Trestného poriadku je určená obvinenému skúšobná doba v trvaní 30 mesiacov.
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Vyšetrovateľ Okresného riaditeľstva PZ, Odbor kriminálnej polície Dunajská Streda uznesením sp. zn. ORP-655/OEK-DS-2011 zo dňa 28.9.2011 podľa § 199 ods. 1 Tr. por. začal trestné stíhanie pre prečin neodvedenia dane a poistného podľa § 278 ods. 1 Tr. zák.  Uznesením tej istej spisovej značky zo dňa 30.5.2013 podľa § 206 ods. 1 Tr. por. vzniesol obvinenie XXXXX za prečin neodvedenia dane a poistného podľa § 278 ods. 1 Tr. Zák.,  ktorý sa mal stať na tom skutkovom základe, ako je uvedené vo výrokovej časti tohto uznesenia.  

Podľa § 216 ods. 1 Tr. por. v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne,
b) nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné potrebné opatrenia na jej náhradu, a
c) vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.

Podľa § 216 ods. 2 Tr. por. v uznesení o podmienečnom zastavení trestného stíhania sa určí obvinenému skúšobná doba na jeden rok až päť rokov. Skúšobná doba sa začína právoplatnosťou uznesenia o podmienečnom zastavení trestného stíhania.
     	
Vykonaným dokazovaním v prípravnom konaní bolo preukázané, že obv. XXXXX sa dopustil skutku tak, ako je to uvedené vo výrokovej časti tohto uznesenia. 

Obvinený XXXXX sa k spáchaniu skutku priznal. Zároveň súhlasil, aby prokurátor podľa § 216 Tr. por. voči nemu vedené trestné stíhanie podmienečne zastavil.  Predložil doklad o uhradení daňového nedoplatku v sume XXXXX,- eur v prospech Daňového úradu v Trnave, pobočka Dunajská Streda. 

XXXXX, pracovníčka daňového úradu Veľký Meder, uviedla, že nedoplatok za zdaňovacie obdobie, pre ktorý sa vedie trestné stíhanie na dani z pridanej hodnoty u obvineného činí XXXXX,- eur.  

Z odpisu z registra trestov obvineného vyplýva, že obvinený nebol doposiaľ súdne trestaný.

Po preskúmaní vyšetrovacieho spisu som dospel k záveru, že u obvineného sú splnené všetky podmienky na postup podľa § 216 ods. 1 Tr. por., pretože obvinený s takýmto postupom súhlasil, k spáchaniu skutku sa priznal, nie sú pochybnosti o tom, že jeho vyhlásenie bolo vykonané slobodne, vážne a zrozumiteľne, škodu svojím konaním nespôsobil, pričom ide o prečin, kde horná hranica trestu odňatia slobody neprevyšuje 5 rokov a nahradil škodu.

Vzhľadom na vyššie uvedené skutočnosti, osobu obvineného a okolnosti prípadu som rozhodol tak, ako je to uvedené vo výrokovej časti tohto uznesenia, pretože takéto rozhodnutie je možné považovať za dostačujúce. 

	Zároveň som podľa § 216 ods. 2 Tr. por. obvinenému XXXXX určil skúšobnú dobu v trvaní 30 mesiacov. Po uplynutí skúšobnej doby, ak obvinený povedie v jej priebehu riadny život, bude rozhodnuté o jeho osvedčení sa v skúšobnej dobe podľa § 217 Tr. por. V opačnom prípade sa bude v trestnom stíhaní pokračovať. Ak do dvoch rokov od uplynutia skúšobnej doby nebude urobené rozhodnutie o osvedčení sa bez zavinenia obvineného, má sa za to, že sa osvedčil. 

Poučenie:
Proti tomuto uzneseniu je prípustná sťažnosť, ktorú je možné podať do 3 dní od  jeho  doručenia  cestou  podpísanej  prokuratúry na Krajskú  prokuratúru v Trnave. Sťažnosť má odkladný účinok.

JUDr. Marián Zvoda
prokurátor